Ray Charles - ​America The Beautiful
ລາຍການສຽງເພງຂອງວີໂອເອ ຄືນວັນອາທິດມື້ນີ້ ກ່ອມອາລົມທ່ານ ດ້ວຍເພງສາກົນ ສະດຸດີ ສຫລ ເນື່ອງໃນວັນເອກກະລາດ ຂອງປະເທດທີ່ຍິ່ງໃຫຍ່ແຫ່ງນີ້.
ເພງທີ່ຫາກໍຈົບລົງໄປນັ້ນ ເປັນເພງທີ່ມີຄວາມໝາຍດີທີ່ໄດ້ອະທິບາຍເຖິງຄວາມງົດງາມຂອງ ປະເທດສະຫະລັດອາເມຣິກາ ທີ່ໄດ້ນັກຮ້ອງຜິວຄໍ້າ  ນໍາມາຂັບຮ້ອງເພື່ອສ້າງ ສີສັນປະດັບວົງການເພງໃຫ້ສົມກັບວ່າ ສະຫະລັດອາເມຣິກາເປັນປະເທດທີ່ປະສົມປະສານ ດ້ວຍຫຼາກຫຼາຍຊົນຊາດຊົນເຜົ່າທີ່ແປມາຈາກພາສາອັງກິດຂອງຄໍາວ່າ “Melting Pot” ເພງນີ້ຖືກໃຈທຸກໆທ່ານຢ່າງແນ່ນອນ ໃນຊ່ວງວັນພະຫັດຜ່ານມານີ້ ຊາວອະເມຣິກັນຕ່າງກໍ ໃຫ້ຄວາມສໍາຄັນໃນວັນຢຸດລັດຖະການມື້ນັ້ນ ຊຶ່ງກໍໄດ້ມີການສະເຫຼີມສະຫຼອງກັນຢ່າງກ້ວາງ ຂວາງ ຊຶ່ງຕາມປະເພນີແລ້ວ ຈະມີການຈັດງານສວນສະໜາມແລະຂະບວນແຫ່ຕ່າງໆ ກິນເຂົ້າສາມັກຄີຮ່ວມກັບຄອບຄົວ ຍາດມິດ ເພື່ອນຝູງຫຼິ້ນກິລາ ງານສະແດງດົນຕີ ແລະກໍປິດທ້າຍດ້ວຍການຈູດບັ້ງໄຟດອກ ສະຫວ່າງສະໄຫວ ການຕົກແຕ່ງເອ້ຍ້ອງນັ້ນ ກໍຈະຈັດໃຫ້ເຂົ້າກັບບັນຍາກາດຕາມ ສີທຸງຊາດອາເມຣິກາຄື: ແດງ ຂາວ ແລະ ຟ້າ ບັດນີ້ ກັບມາຟັງເພງ  ທີ່ຂັບຮ້ອງໂດຍ The O'Jays ຊຶ່ງເປັນເພງທີ່ອະທິບາຍເຖິງຄວາມຮູ້ສຶກຂອງຜູ້ຄົນ ທີ່ເປັນຊາວອາເມຣິ ກັນ ມີຕໍ່ປະເທດຂອງພວກເຂົາເຈົ້າອາໄສຢູ່ ເພງ: ໂດຍ The O'Jays ຂໍສົ່ງຄວາມສຸກແລະຄວາມຂອບໃຈມອບແດ່ທ່ານຜູ້ຟັງທຸກໆທ່ານທີ່ຕິດຕາມຮັບຟັງ VOA ແລະຂໍໃຫ້ທຸກໆທ່ານ ຮ່ວມມ່ວນຊື່ນກັບເພງຕໍ່ໄປນີ້ ແລະສະຫຼອງວັນເອກະລາດຂອງ ອາເມຣິກາ ຮ່ວມກັນ ເປັນເພງທີ່ Lee Greenwood ຂັບຮ້ອງໄວ້ ແລະກໍມ່ວນຈັບໃຈແລະປະທັບໃຈ ໃນຄວາມໝາຍຂອງເນື້ອເພງ ໃນບົດເພງ God Bless The U S A